Valencia in hewige stryd op punteleer | Netwerk24
Valencia in hewige stryd op punteleer
Valencia, met Japie Valentyn aan die stuur, het die afgelope Sondag op die Avianpark-sportterrein De Wet United met 3-1 in ’n Worcester-distriktesokker­wedstryd geklop.
Valencia is tans in ’n hewige stryd met View City gewikkel en beklee die tweede plek op die punteleer.
View City, wat tans die voorlopers is met 33 punte, het Rising Stars Sondag in die Riverview-sportstadion met 4-2 geklop.
Spartans was Sondag in ’n moeilike bui en het Phoenix met 9-0 afgeransel – ook in Avianpark.
Double Foot Shooters se geleentheid om die ligabeker te wen, is Sondag op Esselen­park-stadion ’n lelike knou toegedien toe Red Ribbon hom met 2-1 geklop het.
Red Ribbon se doele is deur Byron Visagie en Duran Gertse aangeteken. Doubles se doel is deur Mahmud Sahabodien aangeteken. Doubles se verdediger, Charlton Benjamin, is aangewys as die speler van die wedstryd.
Die komende naweek se wedstryde is soos volg (tuisspanne eerste):
De Wet teen Double Foot Shooters
Red Ribbon teen Valencia
Rising Stars teen Spartans
Phoenix teen View Spurs